KNBSB - Koninklijke Nederlandse Baseball en Softball Bond - - FysioExpert Olympia Haarlem prolongeert Cup Winners Cup titel
home » nieuws » fysioexpert olympia haarlem prolongeert cup winners cup titel
FysioExpert Olympia Haarlem prolongeert Cup Winners Cup titel
26 augustus 2017 20:22:01
Olga Lablans-Mol in Eregalerij KNBSB Microsoft Visual C# .NET 2003 Developer's Cookbook - CodeProject 10,864,971 members (77,270 online)
Last Visit: 31-Dec-99 18:00 Last Update: 14-Sep-14 19:29Refresh1 Gegevens van de akte nr. 1605
17-04-1845 geboren te Bruxelles
impasse du Pêcheur 12
14-02-1843 geboren te Bruxelles
Marie Louise Vandenbrugge
Henri De Beer
Agnès Louise Dewever
Jean Baptiste Morjeaux
oom of tante van Catherine De Beer
Agnès De Beer>Dufour
14-11-1863 geboren te Bruxelles
Jean Baptiste De Beer>Dufour
09-10-1865 geboren te Paris, 13ème arr., France Horoscope Astrology for Lovers, Libra - Astrodienst Guest user u1360172560
28-Jul-2017, 15:54 UT/GMT nati@stander.co.za, Author at Bybelskool vir Bereane
June 17, 2020 nati@stander.co.za
Voel jy partykeer ook dat wat op die oomblik oor die hele wêreld uitspeel, te groot is om te verstaan – wat nog om dit te oorwin? Dalk voel dit vir jou dat die struikelblokke wat jy gaan moet oorkom om net weer jou lewe te hervat, eenvoudig net te groot vir een persoon is om te oorwin. Dit voel vir jou of die kaarte téén jou gepak is – tot só ‘n mate dat dit ‘n oormag is wat jy sal moet oorkom…
Ek voel nogal gereeld so die afgelope ruk. Partykeer voel dit vir my onmoontlik dat my werk ooit weer dieselfde sal wees as voor hierdie pandemie. Dit is natuurlik nie alles net sleg nie. Dit is goed om indringend jouself af te vra hoe mens by veranderde tye kan aanpas. Maar partykeer wil-wil ‘n angstigheid my oorval en my laat voel of alles net in duie gaan stort…
En dan kom die Woord van die Here na my soos in vandag leesroosterstuk. In vandag se gedeelte staan ons stil by Esegiël se oordeelsuitspraak oor Egipte se Farao. Nou, om die grootsheid van hierdie uitspraak oor Egipte te snap, moet ons onthou dat Egipte die wêreldmoondheid van die antieke wêreld was. Niemand het in hulle pad gestaan nie – allermins nie ‘n klein landjie soos Israel nie.
Maar al is die Israeliete ‘n klein volkie, dien hulle ‘n groot God. En daarom sê die Here by monde van die profeet Esegiël die volgende oor Egipte:
“Mens, sing ‘n treurlied oor die farao, koning van Egipte. Jy moet oor hom sê: “Jy was soos ‘n leeu onder die nasies, maar jy is tot swye gebring. Jy was soos die groot monster in die see, jy het jou rivierwaters laat kook, die waters troebel gemaak met jou voete, die riviere modderig laat word.” So sê die Here my God: “Tussen die baie nasies wat saamgekom het, gooi Ek my vangnet oor jou, en hulle trek jou op in my net. Ek gooi jou op die grond, Ek slinger jou die veld in, Ek laat al die voëls op jou kom sit, Ek laat die roofdiere hulle vol vreet aan jou.
ESEGIËL 32:2-4 AFR83
Op ‘n baie grafiese manier skets die profeet die grootheid van Egipte. Hy is soos ‘n leeu. Niemand is bestand teen hom nie. Nog erger – hy is soos ‘n groot seemonster. As hy beweeg vertroebel hy al die water. Niemand staan ‘n kans teen hom nie.
En tog…ten spyte van die grootheid van hierdie wêreldmoondheid…vang die Here hom soos wat ‘n mens ‘n vissie vang. Die implikasie is duidelik: al voel Egipte vir Israel oorweldigend groot – die Here is nog groter. Sonder moeite maak Hy ‘n einde aan ‘n wêreldmoondheid.
Miskien is dit vir jou ook goed om hierdie profesie van jare gelede, vandag wéér te hoor: Al voel dit vir jou of jy voor ‘n oormag te staan kom – die Here is nóg groter as die grootste reuse in ons lewe. Dit bring rustigheid oor my gemoed. Mag dit dieselfde vir jou doen.
April 30, 2020 nati@stander.co.za
Ons sien in vandag se hoofstuk ‘n baie interessante tegniek wat die evangelieskrywers gebruik het. As jy die evangelies lees, sal dit jou opval dat hulle moeite doen om kort-kort van die onsekerheid te vertel van wie Jesus is. In hoofstuk 9 van Lukas vind ons ‘n baie goeie voorbeeld hiervan…
Eers verhaal Lukas van Herodus se onsekerheid. Hy sê in vers 7-9…
“Herodes, die heerser, het gehoor van al die dinge wat gebeur, en hy was in die war omdat party mense gesê het: “Johannes is uit die dood opgewek;” party: “Elia het verskyn,” en ander: “Een van die profete van die ou tyd het opgestaan.” Maar Herodes het gesê: “Johannes het ek self laat onthoof. Maar wie is hierdie man van wie ek sulke dinge hoor?” En hy het geprobeer om Hom te sien te kry.
Slegs ‘n paar verse daarna verhaal Lukas weer van die onsekerheid deur in vers 18-20 te sê…
Toe vra Jesus vir hulle: “Wie, sê die mense, is Ek?” Hulle antwoord: “Johannes die Doper; party sê weer: Elia, en party: ’n profeet van die ou tyd het opgestaan.” “Maar julle,” het Hy gevra, “wie, sê julle, is Ek?” Toe antwoord Petrus: “Die Gesalfde van God.”
Die rede waarom die evangelieskrywers kort-kort hierdie onsekerheid verhaal, is omdat hulle vir jou as leser saam op ‘n ontdekkingsreis wil neem om Jesus te ontmoet. Namate die storie van Jesus ontvou, verminder die onsekerheid oor wie Hy is. Naderhand is dit duidelik dat Hy wáárlik die Seun van God is.
Al wat hierna oorbly is dat jyself ‘n antwoord op die vraag “Wie is Jesus?” verskaf. Só, wie is Jesus vir jou?
April 29, 2020 nati@stander.co.za
Die gelykenis van die saaier kan mens darem net nooit ten volle ontgin nie, né? Vanoggend tref dit my weer opnuut die 4 verskillende plekke waar die saad kan val:
1.) Op die pad – en die Satan kom steel dit uit ons harte soos voëls saad oppik.
2.) Op die klipbank waar dit verdroog – dit is wanneer die Woord nie diepte vind in ons lewe nie
3.) Tussen die onkruid waar dit verstik – dit is wanneer sorge, rykdom en genietinge van hierdie wêreld die Koninkryk ín ons verswelg.
4.) Op goeie grond – dit is wanneer ons die Woord met ‘n opregte hart aanhoor, dit bewaar, en deur volharding vrug dra.
Daar is so baie in hierdie paar verse om oor na te dink: hoe voorkom ek dat die Satan nie die Woord in my kom steel nie? Wat kan ek doen om die Woord in my lewe wortel te laat skiet? Word ek nie dalk deur die eise van die lewe verstrengel nie?
Ek kan net bid dat die Here in my ‘n opregte hart kweek, toewyding en volgarding bring.
April 22, 2020 nati@stander.co.za
Ons lees vandag Jesaja 13 en daarin sien ons hoe Babilonië se ondergang aangekondig word.
Jy moet onthou dat die Israeliete deur Babilonië in ballingskap weggevoer is. Dit was vanweë die volk se ontrouheid aan die Here, dat Hy hulle oorgegee het aan die Babiloniërs – en daarom was hulle beskou as God se werktuig.
Maar Babel was natuurlik vêr van “toegewyd” aan die Here. Hulle was bloot ‘n instrument in Sy hand wat Hy gebruik het om Sy wil te laat geskied.
Babel was self net so goddeloos. Verder het hulle hul verlekker in die ondergang van die Israeliete. Daarom rig die Here nou ‘n weermag op wat húlle sal oorwin.
Jesaja 13:4 lui…
4Hoor die gedreun op die berge, soos dié van ’n groot leërmag. Hoor die rumoer van die koninkryke, van nasies wat saamgespan het! Die Here die Almagtige maak ’n leër gereed vir die oorlog
Met ‘n eerste oogopslag lyk dit asof die Here ‘n Israelitiese weermag op die been bring. Maar ons lees in vers 17 dit is die Mediërs.
Wat ek uit hierdie gedeelte leer is dat die Here enige onwaarskynlike kandidaat kan gebruik om Sy wil te laat geskied. Hy het die Babiloniërs gebruik, toe die Mediërs. Hy het selfs iemand wat in ‘n stal gebore is, in Sy Goddelike raadsplan gebruik.
Mens moet dit onthou in tye soos hierdie wat die wêreld op sy kop gekeer is. Die Here kan selfs COVID-19 as ‘n instrument in sy hand gebruik.
God se beheerSoewereiniteitWil van die Here
April 21, 2020 nati@stander.co.za
Dit voel vreemd om ‘n Psalm soos Psalm 66 vandag te lees. Hierdie Psalm besing die lof van die Here – terwyl ons vandag dalk eerder in benoudheid wil uitroep tot die Here.
Maar kyk fyn. Die lof wat die digter besing, hou alles verband met weldade van die Here in die verlede. Hoekom sal dit wees? Heel waarskynlik is dit omdat die digter tans in ‘n groot penarie sit!
In die antieke tyd het mense geglo is die toekoms agter jou (want jy kan dit nie sien nie) terwyl die verlede voor jou lê (want dit is bekend aan jou). Jy het dus as’t ware met jou rug die toekoms – oftewel die onbekende – in geloop, terwyl jou oë op die verlede gerig is.
Hoe meer onheilspellend die onbekende lyk, hoe meer het hulle geroem op die uitkoms wat die Here in die verlede gebring het. Hierdie manier van na die realiteit kyk, skep hoop vir die gelowige.
Wanneer ek en jy vandag bang oor more is, kan ons ook na die verlede terugkyk en rede vind om die Here te loof. Hoeveel keer het Hy ons nie al gedra, beskerm en vir ons voorsien nie? Hy sal dit weer doen..